Oficiālais Vēstnesis L 089 , 05/04/2003 Lpp. 0003 - 0004



Komisijas Regula (EK) Nr. 617/2003 (2003. gada 4. aprīlis), ar kuru papildina pielikumu Regulai (EK) Nr. 2400/96 par dažu nosaukumu ierakstīšanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kas paredzēts Padomes Regulā (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (Carne dos Açores, Borrego do Nordeste Alentejano, Carne de Porco Alentejano, Pomodoro di Pachino, Uva da tavola di Mazzarrone) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 2796/2000 [2], un jo īpaši tās 6. panta 3. un 4. punktu, tā kā: (1) Saskaņā ar Regulas (EEK) Nr. 2081/92 5. pantu Portugāle ir nosūtījusi Komisijai divus pieteikumus par to, lai nosaukumus "Carne dos Açores" un "Borrego do Nordeste Alentejano" reģistrētu kā ģeogrāfiskās izcelsmes norādes, un vienu pieteikumu par to, lai nosaukumu "Carne de Porco Alentejano" reģistrētu kā cilmes vietas nosaukumu, un Itālija ir nosūtījusi Komisijai divus pieteikumus par to, lai nosaukumus "Pomodoro di Pachino" un "Uva da tavola di Mazzarrone" reģistrētu kā ģeogrāfiskās izcelsmes norādes. (2) Saskaņā ar minētās regulas 6. panta 1. punktu konstatēts, ka pieteikumi atbilst visām minētajā regulā paredzētajām prasībām, un jo īpaši, ka pieteikumos ir iekļauta visa informācija, kas vajadzīga saskaņā ar regulas 4. pantu. (3) Pēc šīs regulas pielikumā norādīto pārējo nosaukumu publicēšanas Eiropas Kopienu Oficiālajā Vēstnesī [3] Komisija nav saņēmusi nevienu iebildumu saskaņā ar minētās regulas 7. pantu. (4) Tāpēc nosaukumi jāieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un tādējādi jāaizsargā visā Kopienā kā aizsargāti cilmes vietu nosaukumi vai aizsargātas ģeogrāfiskās izcelsmes norādes. (5) Ar šīs regulas pielikumu papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 492/2003 [5], IR PIEŅĒMUSI ŠO REGULU. 1. pants Šīs regulas pielikumā minētos nosaukumus iekļauj Regulas (EK) Nr. 2400/96 pielikumā un ieraksta kā aizsargātus cilmes vietu nosaukumus (ACN) vai aizsargātas ģeogrāfiskās izcelsmes norādes (AĢN), kā paredzēts Regulas (EEK) Nr. 2081/92 6. panta 3. punktā. 2. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 4. aprīlī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 324, 21.12.2000., 26. lpp. [3] OV L 168, 13.7.2002., 12. lpp. (Carne dos Açores).OV L 168, 13.7.2002., 15. lpp. (Borrego do Nordeste Alentejano).OV L 168, 13.7.2002., 17. lpp. (Carne de Porco Alentejano).OV L 168, 13.7.2002., 7. lpp. (Pomodoro di Pachino).OV L 186, 6.8.2002., 13. lpp. (Uva da tavola di Mazzarrone). [4] OV L 327, 18.12.1996., 11. lpp. [5] OV L 73, 19.3.2003., 3. lpp. -------------------------------------------------- PIELIKUMS EK LĪGUMA I PIELIKUMĀ UZSKAITĪTIE PRODUKTI, KAS PAREDZĒTI LIETOŠANAI PĀRTIKĀ Svaiga gaļa un subprodukti PORTUGĀLE Carne dos Açores (AĢN) Borrego do Nordeste Alentejano (AĢN) Carne de Porco Alentejano (ACN) Augļi un dārzeņi ITĀLIJA Pomodoro di Pachino (AĢN) Uva da tavola di Mazzarrone (AĢN) --------------------------------------------------